तुमने जगके हेतु बिखेरा सुख, ऐश्वर्य महान, मिला तुम्हें क्या परिवर्तन में दुःख दारिद्रय अपमान । देश के श्री उज्ज्वल अभिमान !
भूल गये किस भाँति तुम्हारा त्याग मौन बलिदान, केवल मात्र रहे तुम कैसे दुर्बल दीन किसान । देश के यो उज्ज्वल अभिमान !
बहुत सहन कर चुके बन्धु अब फिर होगा उत्थान, 'लली' तुम्हें विजयी कर देंगे मंगलमय भगवान ।
देश के श्री उज्ज्वल अभिमान !
कांग्रेस स्वर्ण जयन्ती
भक्त हैं, ऋणी हैं, अनुगामी हैं तुम्हारे देवि !
तुमही हमारी राष्ट्रस्वामिनी कहाती हो । जागते हुओं की ज्योति जीवन बढ़ाती तुम,
निद्रित जनों को उसी प्रेम से जगाती हो । रक्षिका स्वदेश की हो, शिक्षिका हो राष्ट्र की भी,
शरणागतों को करुणा से अपनाती हो । पथ दिखलाती सिखलातीं ध्येय मानवीय,
स्नेह सरसाती कांग्रेस तुम आती हो ॥
त्याग त्यागियों का, अनुराग अनुरागियों का, आशिष वचन देवताओं का ले आई हो । प्रेम प्रेमियों का, हम सेवकों की सेवा 'लली'
स्वीकृत सहर्ष कर मन हरषाई हो । सुस्मृति अतीत की, सुखर वर्तमान तुम्हीं,
भावी भावनाओं की प्रदीप बन आई हो । धन्य भाग्य आज हैं हमारे, कांग्रेस तुम -
स्वर्णिभं जयन्ती में सहज मुसकाई हो ।।
प्रिय कांग्रेस तेरी जय हो
प्यारे स्वदेश तेरी जय हो । प्रिय कांग्रेस तेरी जय हो ।
तूने ही सोते भारत को निद्रा से आज जगाया है। फिर अपने पैरों आप खड़े होने का मंत्र बताया है । पहचान गए आजादी को सब यह भी तेरी माया है। घर घर में कोने-कोने में तेरा ही नाम समाया है।
सब की रक्षा तू आप कर, तुमको पा कौन निराश्रय हो ?
वह तूही है जिसमें दुनिया के जाति धर्म्म का द्वेष नहीं । सब न्याय तुला पर तुल जावें अत्याचारों का लेश नहीं । तू क्षेत्र बनी है वीरों की कायरता का कुछ शेष नहीं । आगे बढ़ते ही जाना है तज इसे और उद्देश्य नहीं ।
दृढ़ता से शरण गहे तेरी आवे वह आकर निर्भय हो ।
तेरे अनुयायी के मन में धन का पद का आह्लाद नहीं । अधिकारी होकर भी उसको अधिकारों का उन्माद नहीं । हिन्दू मुस्लिम का भेद नहीं है छूत अछूत विवाद नहीं । कर्त्तव्य कर्म में निरत, शेष दुनिया की उसको याद नहीं ।
राजा हो अथवा रंक किन्तु हो बीरव्रती दृढ़ निश्चय हो ।
तूने भारत की दीन-हीन
जनता की ओर निहारा है।
भूखों से मरने वालों को मुट्ठी भर अन्न विचारा है। घिर रहे अविद्या अन्धकार में क्षीण ज्योति विस्तारा है में भारत के नभ में प्रभापूर्ण तेरा ही एक सितारा है।
चिरजीवी हो तू क्रान्ति करे तेरी ही 'लली' दिग्विजय हो । प्रिय कांग्रेस तेरी जय हो
तुमने जगके हेतु बिखेरा सुख, ऐश्वर्य महान, मिला तुम्हें क्या परिवर्तन में दुःख दारिद्रय अपमान । देश के श्री उज्ज्वल अभिमान ! भूल गये किस भाँति तुम्हारा त्याग मौन बलिदान, केवल मात्र रहे तुम कैसे दुर्बल दीन किसान । देश के यो उज्ज्वल अभिमान ! बहुत सहन कर चुके बन्धु अब फिर होगा उत्थान, 'लली' तुम्हें विजयी कर देंगे मंगलमय भगवान । देश के श्री उज्ज्वल अभिमान ! कांग्रेस स्वर्ण जयन्ती भक्त हैं, ऋणी हैं, अनुगामी हैं तुम्हारे देवि ! तुमही हमारी राष्ट्रस्वामिनी कहाती हो । जागते हुओं की ज्योति जीवन बढ़ाती तुम, निद्रित जनों को उसी प्रेम से जगाती हो । रक्षिका स्वदेश की हो, शिक्षिका हो राष्ट्र की भी, शरणागतों को करुणा से अपनाती हो । पथ दिखलाती सिखलातीं ध्येय मानवीय, स्नेह सरसाती कांग्रेस तुम आती हो ॥ त्याग त्यागियों का, अनुराग अनुरागियों का, आशिष वचन देवताओं का ले आई हो । प्रेम प्रेमियों का, हम सेवकों की सेवा 'लली' स्वीकृत सहर्ष कर मन हरषाई हो । सुस्मृति अतीत की, सुखर वर्तमान तुम्हीं, भावी भावनाओं की प्रदीप बन आई हो । धन्य भाग्य आज हैं हमारे, कांग्रेस तुम - स्वर्णिभं जयन्ती में सहज मुसकाई हो ।। प्रिय कांग्रेस तेरी जय हो प्यारे स्वदेश तेरी जय हो । प्रिय कांग्रेस तेरी जय हो । तूने ही सोते भारत को निद्रा से आज जगाया है। फिर अपने पैरों आप खड़े होने का मंत्र बताया है । पहचान गए आजादी को सब यह भी तेरी माया है। घर घर में कोने-कोने में तेरा ही नाम समाया है। सब की रक्षा तू आप कर, तुमको पा कौन निराश्रय हो ? वह तूही है जिसमें दुनिया के जाति धर्म्म का द्वेष नहीं । सब न्याय तुला पर तुल जावें अत्याचारों का लेश नहीं । तू क्षेत्र बनी है वीरों की कायरता का कुछ शेष नहीं । आगे बढ़ते ही जाना है तज इसे और उद्देश्य नहीं । दृढ़ता से शरण गहे तेरी आवे वह आकर निर्भय हो । तेरे अनुयायी के मन में धन का पद का आह्लाद नहीं । अधिकारी होकर भी उसको अधिकारों का उन्माद नहीं । हिन्दू मुस्लिम का भेद नहीं है छूत अछूत विवाद नहीं । कर्त्तव्य कर्म में निरत, शेष दुनिया की उसको याद नहीं । राजा हो अथवा रंक किन्तु हो बीरव्रती दृढ़ निश्चय हो । तूने भारत की दीन-हीन जनता की ओर निहारा है। भूखों से मरने वालों को मुट्ठी भर अन्न विचारा है। घिर रहे अविद्या अन्धकार में क्षीण ज्योति विस्तारा है में भारत के नभ में प्रभापूर्ण तेरा ही एक सितारा है। चिरजीवी हो तू क्रान्ति करे तेरी ही 'लली' दिग्विजय हो । प्रिय कांग्रेस तेरी जय हो